উলাট সিদ্দিকিয়া ফাজিল মাদ্রাসা

উলাট সিদ্দিকিয়া ফাজিল (ডিগ্রি) মাদ্রাসা পাবনা জেলার সুজানগর উপজেলার অন্যতম প্রাচীন আলিয়া মাদ্রাসা ইসলামী বিদ্যাপীঠ। মাদ্রাসাটি স্থানীয়ভাবে সংক্ষেপে উলাট মাদ্রাসা নামেও পরিচিত। ১৯১৫ সালে প্রতিষ্ঠিত এই মাদ্রাসা পাবনা জেলার অন্যতম প্রাচীন শিক্ষাপ্রতিষ্ঠান। আলিয়া মাদ্রাসাসমূহের মধ্যে ফলাফলের দিক থেকে মাদ্রাসাটি সুজানগর উপজেলার শীর্ষে থাকে। মাদ্রাসার বর্তমানে অধ্যক্ষের নাম মো. শফিউল আলম।
মাদ্রাসাটি পাবনা জেলার সুজানগর উপজেলার মানিকহাট ইউনিয়নের উলাট গ্রামে অবস্থিত। এটি ঢাকা পাবনা মহাসড়কের চিনাখড়া বাস স্টেশন হতে ৮ কিলোমিটার দক্ষিণে এবং সুজানগর উপজেলা সদর হতে ১২ কিলোমিটার পূর্বে গাজনার বিলের দক্ষিণ-পশ্চিমে অবস্থিত। মাদ্রাসাটি বর্তমানে ইসলামি আরবি বিশ্ববিদ্যালয়ের অধীনে পরিচালিত একটি ফাজিল মাদ্রাসা।
উলাট মাদ্রাসা পাবনা জেলার মধ্যে ২য় তম প্রতিষ্ঠিত আলিয়া মাদ্রাসা। ১৯১২ সালে প্রথমে মক্তব আকারে চালু করা হয় মাদ্রাসাটি। উলাট গ্রামের হাজী তমিজউদদীন ও বদিউজ্জামান প্রথমে মাদ্রাসার জন্য জমি দান করেন। পরে স্থানীয়দের সহযোগিতায় ছনের একটি ঘর বানানো হয়। ১৯১৫ সালে মাদ্রাসাটির ভিত্তিপ্রস্তর স্থাপন করেন ফুরফুরা শরীফের পীর মোহাম্মদ আবু বকর সিদ্দিকি, মাদ্রাসার নামকরণ করা হয়, "উলাট সিদ্দিকিয়া এবতেদায়ী মাদ্রাসা"। মাদ্রাসার প্রতিষ্ঠাতা প্রধান শিক্ষক ছিলেন যশোর জেলার মাওলানা আব্দুল মালেক।
প্রাথমিক এই মাদ্রাসাকে পরিচালনা করার জন্য আশে পাশের গ্রামের সবাইকে নিয়ে মাদ্রাসার পরিচালনা ও উন্নয়ন কমিটি তৈরি করা হয়। এই কমিটির তালিকা দেখুন:
মাদ্রাসার সকল অধ্যক্ষের মধ্যে মাওলানা ইসহাক মিয়ার সবচেয়ে দীর্ঘ সময় অধ্যক্ষের দায়িত্ব (১৯৬৭-২০০৪) পালন করেছেন। এবং তার সময়েই মাদ্রাসার সবচেয়ে অবকাঠামো ও শিক্ষাসূচক উন্নয়ন ঘটেছে।
১৯১৫ সালে ইবতেদায়ী শাখা চালু হবার পরে ১৯৪২ সালে কলকাতা আলিয়া মাদ্রাসা (বর্তমানে আলিয়া বিশ্ববিদ্যালয়) কর্তৃক দাখিল শ্রেণী অনুমোদন লাভ করে। তখন মাদ্রাসাটির নাম হয় উলাট সিদ্দিকিয়া সিনিয়র মাদ্রাসা, এবং প্রতিষ্ঠানে সুপারিন্টেন্ডেন্ট বা সুপার পদটি চালু হয়। এরপরে ১৯৭৬ সালে আলিম শ্রেণী অনুমোদন লাভ করে এবিং ১৯৯২ সালে ফাজিল অনুমোদন পায়। ফাজিল অনুমোদনের পরে মাদ্রাসার নামকরন হয়, উলাট সিদ্দিকীয়া ফাজিল (ডিগ্রী) মাদ্রাসা। ২০০৬ সালে ফাজিল মাদ্রাসাগুলোকে সাধারণ শিক্ষার সমমান দেওয়ার জন্য ইসলামী বিশ্ববিদ্যালয় বাংলাদেশের অধিভুক্ত করা হয়, এর প্রেক্ষিতে এই মাদ্রাসাও ইবির অধিভুক্তি লাভ করে।
মাদ্রাসাটি বর্তমানে আলিম পর্যন্ত বাংলাদেশ মাদ্রাসা শিক্ষা বোর্ড ঢাকা এবং ফাযিল শ্রেণি ইসলামি আরবি বিশ্ববিদ্যালয় (২০১৬ সাল থেকে) অধীনে পরিচালিত। অত্র মাদ্রাসার অধীনে একট কারিগরি শিক্ষাপ্রতিষ্ঠান কম্পিউটার ভকেশনাল ইনস্টিটিউট ২০০৪ সাল থেকে পরিচালিত হচ্ছে।
মাদ্রাসাটি দাখিল ও আলিম ফলাফলের দিক থেকে সুজানগর উপেজলার আলিয়া মাদ্রাসাসমূহের মধ্যে প্রথম স্থান দখল করে থাকে। মাদ্রাসার দাখিল ও আলিম শ্রেণীতে বিজ্ঞান শাখা চালু রয়েছে। এছাড়াও ফাজিল শ্রেণীতে কুরআন, হাদিস, ইসলামের ইতিহাস প্রভৃতি বিভাগ চালু রয়েছে।
নিম্নে মাদ্রাসার অধ্যক্ষগণের তালিকা দেওয়া হলো:
উলাট গ্রামের প্রাণকেন্দ্রে অবস্থিত এ মাদ্রাসাটি প্রায় তিন একর জমির উপর নিজস্ব ক্যাম্পাস রয়েছে। তিনটি দ্বিতলা ও একটি একতলা বিশিষ্ট ভবন ও একটি চারতলা ভবন নির্মাণাধীন। বর্তমানে শিক্ষক কর্মচারীর পদের সংখ্যা ৩৪ জন।
এই মাদ্রাসা প্রাঙ্গনে প্রতিষ্ঠার সময় থেকেই প্রতি বছর ইসলামী জালছার আয়োজন করা হয়ে থাকে। যা সুজানগর উপজেলার মধ্যে সবচেয়ে বড় ইসলামি মাহফিল হিসাবে পরিচিত। আর ১৯৩০-৪০ সালের দিকে এই জালসায় বিভিন্ন জেলার মানুষের সমাগম ঘটতো। এছাড়াও মাদ্রাসার মাঠটি বিভিন্ন রাজনৈতিক প্রোগ্রামের স্থান হিসাবে ব্যবহৃত হয়।